མཚོ་སྔོན་ཞིང་ཆེན་གྱི་བདག་ཏུ་མ་བཟུང་བའི་སྲོག་ཆགས་སྐྱོབ་སྲུང་གསོ་སྤེལ་ལྟེ་གནས་ཀྱི་འགན་འཁུར་བ་ཆི་ཞིན་ཀྲང་གིས་ངོ་སྤྲོད་བྱས་པར་གཞིགས་ན།ཚེས་ཉིན་ལ་པར་བརྒྱབ་པ་དང་རྨ་ཁར་ཞིབ་བཤེར་བྱས་རྗེས།གསའ་དེ་ནི་སྲོག་ཆགས་གཞན་པས་སོ་བརྒྱབ་ནས་རྨས་པ་མ་ཡིན་པ་དང་།གསའ་འདིའི་བརླ་རྐང་གཡོན་པའི་རུས་པ་ཆག་པ་དང་།དཔྱི་རུས་གཡོན་ངོས་རུས་པ་ཆག་གྲུག་བྱུང་ཡོད་པས།རླངས་འཁོར་གྱིས་བརྡབས་རྨས་བཏང་བ་ངོས་འཛིན་བྱས་པ་རེད།རྐང་པ་གཡོན་པའི་བརླ་ལ་རྨས་ཕོག་ཡོད་པ་དང་།རྣག་ཚབས་ཆེན་བསགས་ཤིང་རྨ་ཁར་དྲི་ངན་ལྡང་བས།རླངས་འཁོར་གྱིས་རྡབ་རྡེག་གཏོང་སྐབས་ས་ངོས་སུ་དབུར་བརྡར་ཐེབས་ནས་རྨས་སྐྱོན་བཟོས་པ་ངོས་འཛིན་བྱས་པ་རེད།